eBook Frumoasa americana - Adrian Christescu
Adrian Christescu are fericita idee de a fructifica literar experienta domniei-sale ca tanar antreprenor in perioada complicata si tulbure a evolutiei Romaniei catre capitalism. Prima calitate a prozelor sale care decurge de aici este autenticitatea: nimic trucat, nimic exagerat, senzatia e ca autorul face ''copii dupa natura'', ca sa reluam o formula binecunoscuta. A doua insusire este simtul umorului: Adrian Christescu stie sa se amuze si sa vada partea ridicola sau chiar grotesca a lucrurilor inclusiv atunci cand are in fata tot felul de escroci sau de nulitati in materie de comert (buna parte din texte refac pataniile sale in calitate de ''angrosist'', ocupatie raspandita in perioada de tranzitie). Foarte tanar, ''copil al Revolutiei'' am putea spune, autorul e obligat sa suporte concurenta fostilor securisti, militieni, activisti de partid, convertiti brusc la economia de piata si aducand cu ei toate metehnele si inertiile vechiului regim. (...) Reconstituind ''dosare'' de viata, propunand o galerie variata de tipuri umane, reusind sa creeze cadre si atmosfere memorabile, bogata in detalii revelatoare si in notatii subtile, exceland prin umor, cartea lui Adrian Christescu este o reusita care confirma inzestrarea superioara a unui prozator. - Alexandru Calinescu